ΚΑΝΟΝΙΣΜΟΣ (ΕΚ) αριθ. 1201/95 ΤΗΣ ΕΠΙΤΡΟΠΗΣ της 29ης Μαΐου 1995 για τροποποίηση του παραρτήματος VI του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2092/91 του Συμβουλίου της 24ης Ιουνίου 1991 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (1), όπως τροποποιήθηκε τελευταία από τον κανονισμό (ΕΚ) αριθ. 2381/94 της Επιτροπής (2), και ιδίως το άρθρο 13,

τον κανονισμό (ΕΟΚ) αριθ. 207/93 της Επιτροπής της 29ης Ιανουαρίου 1993 για τον καθορισμό του περιεχομένου του παραρτήματος VI του κανονισμού (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής και για τη θέσπιση λεπτομερών κανόνων για την εφαρμογή των διατάξεων του άρθρου 5 παράγραφος 4 του εν λόγω κανονισμού (3), και ιδίως το άρθρο 3,

Εκτιμώντας:

ότι ορισμένα κράτη μέλη έχουν ανακοινώσει στα άλλα κράτη μέλη και στην Επιτροπή ότι χορηγήθηκαν εγκρίσεις για τη χρήση ορισμένων συστατικών γεωργικής προέλευσης που δεν περιλαμβάνονται στο μέρος Γ του παραρτήματος VI του κανονισμού (ΕΟΚ) αριθ. 2092/91 7 ότι έχει αποδειχθεί ότι ορισμένα από τα προϊόντα αυτά που έχουν κοινοποιηθεί δεν παράγονται επαρκώς στην Κοινότητα 7 ότι κατά συνέπεια, τα προϊόντα αυτά πρέπει να περιληφθούν στο τμήμα Γ του εν λόγω παραρτήματος VI 7 ότι έχει αποδειχθεί ότι υπάρχει σημαντική παραγωγή στην Κοινότητα στο πλαίσιο της βιολογικής γεωργίας από κιχώριο, ξύδι από διάφορα ποτά που παράγονται από ζύμωση καθώς και από μεγάλο αριθμό μπαχαρικών και βοτάνων 7 ότι, κατά συνέπεια, το κιχώριο, το ξύδι, τα μπαχαρικά και τα βότανα πρέπει να διαγραφούν, από το μέρος Γ του εν λόγω παραρτήματος VI 7 ότι θα καταρτιστεί, το συντομότερο δυνατό, ένας θετικός κατάλογος των κύριων μπαχαρικών και βοτάνων βιολογικής παραγωγής τα οποία δεν είναι διαθέσιμα σε επαρκείς ποσότητες στην Κοινότητα 7 ότι, εφόσον εκκρεμεί η έγκριση αυτού του καταλόγου, δύναται να εφαρμόζεται η διαδικασία που προβλέπεται στο άρθρο 3 του κανονισμού (ΕΟΚ) αριθ. 207/93 με τους όρους που καθορίζονται στο εν λόγω άρθρο 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 14 του κανονισμού (ΕΟΚ) αριθ. 2092/91,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα VI του κανονισμού (ΕΟΚ) αριθ. 2092/91 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Τα προΐόντα που αναφέρονται στην πρώτη και τέταρτη περίπτωση του παραρτήματος δύνανται να συνεχίσουν να χρησιμοποιούνται υπό τους όρους που εφαρμόζονταν προηγουμένως μέχρι τρεις μήνες μετά από την ημερομηνία θέσεως σε ισχύ του παρόντος κανονισμού.

Τα προϊόντα που αναφέρονται στην τρίτη περίπτωση του παραρτήματος δύνανται να συνεχίσουν να χρησιμοποιούνται υπό τους όρους που εφαρμόζονταν προηγουμένως μέχρι επτά μήνες μετά από την ημερομηνία θέσεως σε ισχύ του παρόντος κανονισμού.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαΐου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

Το μέρος Γ του παραρτήματος VI του κανονισμού (ΕΟΚ) αριθ. 2092/91 που καθορίζεται από τον κανονισμό (ΕΟΚ) αριθ. 207/93 και τροποποιείται από τον κανονισμό (ΕΚ) αριθ. 468/94 της Επιτροπής (1), τροποποιείται ως εξής:

- Στο σημείο Γ.1.1 διαγράφεται το προϊόν «Κιχώριο».

- Στο σημείο Γ.1.1 μετά το προϊόν «Μαλπιγοειδή» προστίθενται τα ακόλουθα προϊόντα:

«Ξηρή μπανάνα σε σκόνη (Musa L.) Λαγοκέρασα (Ribes crispa L.) Ξηρή φράουλα σε σκόνη (Fragaria L.) Ξηρά σμέουρα (Ribus idaeus L.) Ξηρά κόκκινα φραγκοστάφυλα (Ribes rubrum L.)».

- Το σημείο Γ.1.2 με τον τίτλο «Εδώδιμα μπαχαρικά και βότανα» αντικαθίσταται από το ακόλουθο κείμενο:

«Γ.1.2. Εδώδιμα μπαχαρικά και βότανα -».

- Στο σημείο Γ.2.3 διαγράφεται το προϊόν «Ξύδι εκτός από το ξύδι από οίνο».